《对月》
宋代·董嗣杲

徙倚短窗下，月色照平地。江头见渔舸，更欲扣舷醉。

山川蔼夕霏，菰蒲颤凉翠。景色自纷糅，造化祗儿戏。

慨叹几今古，不过荣与悴。胸中难贮愁，万缘可弃置。

三更北风暴，顷刻天地异。掩窗抱膝吟，攲枕不复睡。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。